Dít maak van Tana 'n voorbladgesigwenner | SARIE
Dít maak van Tana 'n voorbladgesigwenner	deur Charis Labuschagne
Tana het 'n gesig wat jou wil laat kyk en weer kyk. Soms sien jy iets van die aktrise Lindsay Lohan in haar. Met haar hare teruggekam, het sy weer 'n sweempie van Sharon Stone, merk die haarstilis tydens die fotosessie op. En met 'n krullebol "is sy baie Marilyn Monroe", sê Leana. Op 'n manier is Tana maar net die meisie langsaan, meen Fanie. "Maar dit maak haar juis interessant. Ek dink baie vroue sien hulself in haar. Haar skoonheid is nie intimiderend nie. Daar is ook 'n weerloosheid aan haar. Dít is altyd mooi aan 'n vrou, want ander vroue voel instinktief gemaklik met iemand wat weerloos is en mans wil so 'n vrou beskerm."
"Dames en here: [Tana is] die SARIE-Voorbladgesig-wenner van 2012. Mooi van binne en buite. Gemaklik en vol selfvertroue en definitief 'n skoonheid met klas," het Hardus du Bruyn op sarie.com gesê.